Paar nädalat tagasi oli meil väga ilus ja isegi hõre aed. Musta maad oli nii palju, et peast käis isegi säärane mõte läbi - vähe sai iiriseid tellitud:) Täna käisin ja vaatasin ja hindasin seda, mis paari nädalaga juhtunud on. Kõik on paksult roheline:) Varsti ei saa enam aru, kus lilled, kus umbrohi. Ja kus see must maa veel peaks olema? Nüüd ei pista vist ühtki iirist maasse, pole lihtsalt kohta. Ja ma ei saa aru, lilled oleksid ka kõik nagu väga laiutama hakanud. Ei paistnud  kevadel ega isegi kuu aega tagasi, et floksipuhmad nii suured oleksid. Nüüd võtavad nad kõik kohe mitu ruutmeetrit enda alla ja ma pean neid ilmtingimata vähemaks ja väiksemaks võtma ja nii on kohe paljude taimedega. Osa laiutajaid sain küll ära jagada.  Veel mõtlesin, et grupeerin veidi iiriseid värvide järgi, praegu kõige õigem istutusaeg - noored risoomid ju kenasti välja kasvanud ja vanad võib siis välja lõigata ja ära visata. Pärast seda tööd on parem ka uusi sorte paigutada. Aga olemasolevail sortidel  pole juures nimelipikuid:( Kui õitsevad, tean neid ju peast. Aga nüüd- vat, lehtede järgi täpselt ära ei tunne:DDD. Floksipuhmaid võtan vähemaks ja pistan mullahunnikusse. Vaatamata vihmadele, on nad täiesti haigusvabad, kusjuures ma pole neid ka pritsinud. Kui keegi siiapoole satub, võib järgi tulla.